Official Journal C 317 , 30/12/2003 P. 0011 - 0014



Kwadru dwar l-għajnuna mogħtija mill-istat għall-bini tal-bastimenti (2003/K 317/06) 1. INTRODUZZJONI 1. Sa mill-bidu tas-snin tal-1970, l-għajnuna mogħtija mill-istat għall-bini tal-bastimenti kienet soġġetta għal serje ta’ reġimi Komunitarji speċifici. Paragunat mas-setturi industrijali li ma kienux soġġetti għal regoli speċifċi, ir-reġim applikabli lis-settur tal-bini tal-bastimenti kellhom taħlita ta’ dispożizzjonijiet kemm stretti kif ukoll laxki (inqas stretti). Dan il-kwadru jipprovdi regoli ġodda għall-istima ta’ l-għajnuna mogħtija mill-Istat għall-bini tal-bastimenti wara l-iskadenza tar-Regolament tal-Kunsill (KE) Nru 1540/98 tad-29 ta’ Ġunju 1998 li jistabbilixxi regoli ġodda dwar l-għajnuna għall-bini tal-bastimenti [1] fil-31 ta’ Diċembru 2003. 2. L-għanijiet ta’ dan il-kwadru huma, sa l-aktar limitu possibli, li jitneħħew id-diffikoltajiet bejn ir-regoli applikabbli għall-indusrtija tal-bini tal-bastimenti u kif ukoll ghas-setturi industrijali ohra u, b’hekk, tiġi simplifikata u tagħmel aktar trasparenti l-politika tal-Kummissjoni f’dan il-qasam, billi testendi dispożizzjonijiet orizzontali ġenerali lis-settur tal-bini tal-bastimenti. 3. Madankollu, il-Kummissjoni tirrikonoxxi li ċertu setturi speċifiċi li jaffettwaw lis-settur tal-bini tal-bastimenti jeħtieġ li jirriflettu fil-politika tal-Kummissjoni għal kontroll fuq l-għajnuna mogħtija mill-Istat. Dawn il-fatturi jinkludu: (a) over-capacity, prezzijiet depressi u tifxkil kummercjali fis-suq dinji tal-bini tal-bastimenti; (b) in-natura tal-bastimenti hekk kbira, merkanzija kapitali, li żżid il-potenzal għall-faċilitajiet ta’ kredtu ta’ appoġġ mogħti mill-Istat li jfixkel il-Kompetizzjoni; (ċ) il-fatt li d-dixxiplini fuq kummerċ inġust tal-Organizzazzjoni dwar il-Kummerċ Dinji huma diffiċli li japplikaw fis-settur tal-bini tal-bastimenti; (d) L-eżistenza ta’ ftehim fi hdan l-Organizzazzjoni għal Koperazzjoni u Żvilupp Ekonomiku ("OECD") fis-settur tal-bini tal-bastimenti, jiġifieri l-OECD dwar l-Arranġament fuq Linji għal Kredti ta’ Esportazzjoni uffiċjalment appoġġati flimkien mat-Tagħlim Settorali fuq kredti ta’ esportazzjoni għal bastimenti ta’ l-1998, li japplika fil-Komunità skond id-Deċiżjoni tal-Kunsill 2001/76/KE tat-22 ta’ Diċembru 2000 li jbiddel id-deċiżjoni ta’ l-4 t’April 1978 fuq l-applikazzjoni ta’ ċerti linji fl-oqsma tal-kredti ta’ esportazzjoni uffiċjalment appoġġati [2]. 4. Il-Kummissjoni tirrikonoxxi li xogħol qiegħed jitwettaq fi ħdan il-qafas tal-OECD sabiex jinbidel il-ftehim ta’ l-1994 fuq ir-rispett tal-kondizzjonijiet normali tal-kompetizzjoni fl-industrija tal-bini u t-tiswija tal-bastimeti [3], li għadu ma daħalx fis-seħħ. Dan il-kwadru bl-ebda mod m’hu intiż biex jippreġudika l-iżvolġiment ta’ dak ix-xogħol u jista’ jiġi revedut fid-dawl ta’ ftehim fi ħdan l-OECD. 5. Fid-dawl ta’ dawn il-karattersitiċi speċifiċi, l-għanijiet ta’ dan il-qafas, barra s-simplifikazzjoni tar-regoli applikabbli, huma li: (a) tħajjar effiċjenza akbar u kompetivita’ ta’ tarzni Komunitarji, b’mod partikolari bil-promozzjoni għall-innovazzjoni; (b) tgħin fit-tnaqqis ta’ kapacita’ ekonomika li mhix viabbli meta huwa neċessarju; (ċ) tirrispetta l-obbligi internazzjonali li huma applikabbli fl-oqsma ta’ kredti ta’ esportazzjoni u fl-għajnuna mogħtija għall-iżvilupp. 6. Biex jinkisbu dawn l-għanijiet, dan il-qafas jipprovdi miżuri speċifiċi dwar l-għajnuna mogħtija għall-innovazzjoni, closure aid, għall-kredti ta’ esportazzjoni u għall-għajnuna mogħtija għall-iżvilupp u għall-għajnuna reġjonali. 7. Ċertu fattizzi jagħmlu unika l-bini tal-bastimenti u jiddistingwuha minn industriji oħra bħal "short production series", il-qies, il-valur u l-komplessita’ ta’ unita’ prodotti kif ukoll il-fatt li prototipi huma ġeneralment użati kummerċjalment. L-għajnuna mogħtija għall-investiment għall-innovazzjoni kienet introdotta bir-Regolament (KE) Nru 1540/98 u kienet intiża biex tiġi awtorizzata biss f’ċerti każi li huma ġustfikati, bħala inċentiv għat-tehid ta’ riskji teknoloġiċi. Madankollu, l-implimentazzjoni ta’ din id-dispożizzjoni ma kinitx sodisfaċċjenti. Huwa kkunsidrat li l-karatteristiċi uniċi tal-industrija tal-bini tal-bastimenti jiġġustifikaw il-manteniment ta’ settur speċifiku għall-iżvilupp mogħti għall-innovazzjoni. B’hekk, dan il-qafas jimmira għat-titjib ta’ l-appoġġ għall-innovazzjoni, billi jiġu meqjusa b’mod partikolari id-diffikultajiet ta’ l-applikazzjoni tad-dispożizzjonijiet preċedenti. 8. Il-Kummissjoni tista’ tikkunsidra biss għajnuna mogħtija lill-bini tal-bastimenti, lit-tiswija tal-bastimenti u lill-konverżjoni tal-bastimenti biex ikunu kompatibbli mas-suq komuni jekk tħares mad-dispożizzjonijiet ta’ dan il-qafas. 9. Dan il-qafas huwa mingħajr preġudizzju għall-miżuri temporanji kif stabbiliti mir-Regolament tal-Kunsill (KE) Nru 1177/2002 tas-27 ta’ Ġunju 2002 dwar il-mekkaniżmu ta’ difiża temporanju għall-bini tal-bastimenti [4]. 2. DEFINIZZJONIJIET 10. Għall-finijiet ta’ dan il-qafas, it-tifsiriet li ġejjin għandhom jgħoddu: (a) "bini tal-bastimenti" tfisser il-bini, fil-Komunità, ta’ bċejjeċ tal-baħar kummerċjali li jbaħħru u li jitmexxew bil-makni tagħhom stess; (b) "tiswija tal-bastimenti" tfisser it-t-tiswija u l-irranġar fil-Komunità ta’ bċejjeċ tal-baħar kummerċjali li jbaħħru u li jitmexxew bil-makni tagħhom stess; (ċ) "konverżjoni tal-bastimenti" tfisser il-konverżjoni, fil-Komunità, ta’ bċejjeċ tal-baħar kummerċjali li jbaħħru u li jitmexxew bil-makni tagħhom stess ta’ anqas minn 1000 gt, bil-kondizzjoni li l-operazzjonijiet ta’ komhuxnverżjoni jġorru bidliet radikali lill-pjan ta’ merkanzija, lill-qoxra, lis-sistema ta’ propulsjoni jew lill-akkomodazzjoni tal-passiġġiera; (d) "bċejjeċ tal-baħar kummerċjali li jbaħħru u li jitmexxew bil-makni tagħhom stess" tfisser: (i) bċejjeċ tal-baħar ta’ mhux anqas minn 100 gt użati għat-trasportazzjoni tal-passiġġieri u/jew tal-merkanzija, (ii) bċejjeċ tal-baħar ta’ mhux anqas minn 100 gt għall-prestazzjoni ta’ servizz speċjalizzat (bħal per eżempju, gangmi u ice breakers), (iii) tugs of not less than 365 kW,(iii) rmonki ta’ mhux anqas minn 365 kW, (iv) dgħajjes tas-sajd ta’ mhux anqas minn 100 gt, għall-kredti ta’ esportazzjoni u għall-għajnuna mogħtija għall-iżvilupp jekk konformi mal-OECD dwar l-Arranġament fuq Linji għal Kredti ta’ Esportazzjoni uffiċjalment appoġġati flimkien mat-Tagħlim Settorali fuq kredti ta’ esportazzjoni għal bastimenti ta’ l-1998, jew bi ftehim illi jemenda jew ibiddel kwalunkwe wieħed minnhom, kif ukoll mar-regoli Komunitarji li jirregolaw l-għajnuna mogħtija mill-Istat fis-settur tas-sajd u l-akwakultura, (v) qxur mhux kompluti ta’ bċejjeċ tal-baħar msemmija fil-punti (i) sa (iv) li huma f’wiċċ l-ilma u jiċċaqalqu. Għall-finijiet ta’ dak li intqal hawn fuq,"bċejjeċ tal-baħar kummerċjali li jbaħħru u li jitmexxew bil-makni tagħhom stess" għandu jfisser biċċa tal-baħar li, permezz tas-sistema ta’ propulsjoni permanenti u tad-direzzjoni għat-tmexxija tagħha stess, għandha l-karatteristiċi kollha biex tinnaviga waħidha bejn sema u ilma. Bastimenti militari (i.e. bastimenti li skond il-karatteristiċi bażiċi strutturali u l-kapaċita’ tagħhom huma speċifikament intiżi sabiex jiġu użati esklussivament għal skopijiet militari, bħal bastimenti tal-gwerra u bastimenti oħra għal skopijiet ta’ attakk jew difiża) u modifikazzjonijiet magħmula jew fattizzi miżjuda lil bastimenti oħra esklussivament għal skopijiet militari għandhom jiġu esklużi, iżda kwalunkwe miżura jew prattika applikata għal dawn l-imsemmija bastimenti, modifikazzjonijiet jew fattizzi m’humiex azzjonijiet mmaskrati meħuda biex jiffavorixxu l-bini kummerċjali ta’ bastimenti li huma inkonsistenti mar-regoli dwar l-għajnuna mogħtija mill-Istat; (e) "entita’ relatata" tfisser kwalunkwe persuna naturali jew legali li: (i) jkun sid jew jikkontrolla impriża imqabda biex taħdem fil-bini tal-bastimenti, fit-tiswija tal-bastimenti jew fil-konverżjoni tal-bastimenti, jew (ii) li tappartjeni jew hi kkontrollata, direttament jew indirettament, sew fi proprjeta’ ta’ ħażniet jew f’mod ieħor, permezz ta’ impriża imqabda biex taħdem fil-bini tal-bastimenti, fit-tiswija tal-bastimenti jew fil-konverżjoni tal-bastimenti. Kontroll huwa meqjus li jinħoloq meta persuna jew impriża imqabda biex taħdem fil-bini tal-bastimenti, fit-tiswija tal-bastimenti jew fil-konverżjoni tal-bastimenti hija sid jew tikkontrolla interessi ta’ aktar minn 25 % fl-oħra jew vice versa. (f) "għajnuna" tfisser għajnuna fis-sens tal-Artikolu 87(1) tat-Trattat li jistabilixxi il-Komunitajiet Ewropej, inklużi l-miżuri bħal faċilitajiet ta’ kredti, garanziji u konċessjonijiet ta’ taxxa. 3. DISPOŻIZZJONIJIET APPLIKABBLI 3.1. Ambitu 11. Għajnuna għall-bini tal-bastimenti għandu jinkludi għajnuna lil kwalunkwe tarzna, entita’ relatata, proprjetarju ta’ bastiment u terzi persuni li hija mogħtija, sew direttament jew indirettament, għall-bini, għat-tiswija u għall-konverżjoni ta’ bastimenti. 3.2. Applikazzjoni tad-dispożizzjonijiet Orizzontali 12. Il-Prinċipju ġenerali huwa li l-għajnuna mogħtija għall-bini tal-bastimenti jista’ jiġi mogħti skond l-Artikoli 87 u 88 tat-Trattat u l-leġislazzjonijiet u l-miżuri kollha adotatti fuq dak il-bażi, inkluż id-dispożizzjonijiet li ġejjin: (a) Ir-Regolament tal-Kunsill (KE) Nru 659/1999 tat-22 ta’ Marzu 1999 li jniżżel regoli dettaljati għall-applikazzjoni ta’ l-Artikolu 93 tat-Trattat tal-KE [5]; (b) Ir-Regolament tal-Kummissjoni (KE) Nru 68/2001 tat-12 ta’ Jannar 2001 fuq l-applikazzjoni ta’ l-Artikoli 87 u 88 tat-Trattat tal-KE għall-għajnuna mogħtija għat-taħriġ [6]; (ċ) I-Regolament tal-Kummissjoni (KE) Nru 69/2001 tat-12 Jannar 2001 fuq l-applikazzjoni ta’ l-Artikoli 87 u 88 tat-Trattat tal-KE għall-għajnuna de minimiis mogħtija [7]; (d) Ir-Regolament tal-Kummissjoni (KE) Nru 70/2001 tat-12 ta’ Jannar 2001 fuq l-applikazzjoni ta’ l-Artikoli 87 u 88 tat-Trattat tal-KE għall-għajnuna mogħtija mill-Istat lill-impriżi żghar u medji [8]; (e) Ir-Regolament (EC) Nru 1177/2002; (f) Linji Komunitarji fuq l-għajnuna mogħtija mill-Istat għas-salvataġġ u r-ristrutturazzjoni ta’ ditti fid-diffikulta’ [9]; (g) Linji Komunitarji fuq l-għajnuna mogħtija mill-Istat għall-protezzjoni ta’ l-ambjent [10]; u (h) Il-kwadru Komunitarju għall-għajnuna mogħtija mill-Istat għar-riċerka u ż-żvilupp [11]. 3.3. Dispożizzjonijiet Speċifiċi 13. Il-Prinċipju ġenerali kif jidher delineat fit-taqsima 3.2 huwa soġġett għall-eċċezzjonijiet li ġejjin, li huma ġustifikati b’fatturi speċifiċi kif preżentati fl-1 taqsima. 3.3.1. Għajnuna mogħtija għar-riċerka, l-iżvilupp u l-innovazzjoni 14. Għajnuna mogħtija sabiex titħallas in-nefqa mill-bini tal-bastimenti, mit-tiswija tal-bastimenti jew mill-impriżi tal-konverżjoni tal-bastimenti fuq riċeka u żvilupp tista’ tiġi kkunsidrat kompatibbli mas-suq komuni jekk hija konformi mar-regoli stabbiliti fil-qafas Komunitarju għall-għajnuna mogħtija mill-Istat għar-riċerka u ż-żvilupp, jew ma’ kwalunkwe ftehim suċċessorju. 15. Għajnuna mogħtija għall-innovazzjoni lil tarzni eżistenti ta’ bini tal-bastimenti, ta’ tiswija tal-bastimenti jew ta’ konverżjoni tal-bastimenti jistghu jiġu meqjusa kompatibbli mas-suq komuni sa "maximum aid intensity" ta’ 20 % gross, sakemm: (a) hi dwar l-applikazzjoni industrijali ta’ prodotti u proċessi innovattivi, i.e. prodotti teknoloġikament ġodda jew sostanzjalment mtejba meta paragunati ma’ l-istat eżistenti fil-Komunità ta’ din l-industrija, li ġġorr riskju ta’ falliment teknoloġiku jew industrijali; (b) l-għajnuna hija limitata għan-nefqa intiża bħala appoġġ għal investmenti, disinnji, inġinerija u attivitajiet ta’ spezzjoni relatati direttament u esklussivament mal-parti innovattiva tal-proġett. B’eċċezzjoni jew bla ebda ħsara, spejjeż fuq prodotti addizzjonali li huma strettament neċessarji sabiex jagħmlu validu l-innovazzjoni teknoloġika jistgħu jkunu eliġibbli sal-punt li huma limitati għall-ammont minimu li huwa neċessarju. 3.3.2. Għajnuna mogħtija għall-għeluq 16. Għajnuna sabiex jiġu mħallsa l-ispejjeż normali li jirriżultaw mill-għeluq totali jew parzjali tat-tarzni tal-bini tal-bastimenti, tat-tiswija tal-bastiment jew tal-konverżjoni tal-bastimenti jistgħu jiġu kkunsidrati kompatibbli mas-suq komuni sakemm it-tnaqqis tal-kapaċita li jirriżulta hija fin-natura tagħha ġenwina u irreversibbli. 17. L-ispejjeż eliġibbli għall-għajnuna msemmija fil-paragrafu 16 huma: (a) pagi ta’ ħaddiema li ġew mogħtija s-sensja jew irtiraw qabel l-eta’ legali li wieħed jirtira; (b) l-ispejjeż ta’ servizzi ta’ pariri lil ħaddiema li ġew mogħtija jew illi ħa jingħataw is-sensja jew li rtiraw qabel l-eta’ legali li wieħed jirtira, inklużi pagamenti magħmula mit-tarzni biex jgħin il-ħolqien ta’ impriżi żgħar li huma indipendenti minn dawn it-tarzni u li l-attivitajiet tagħhom m’humiex prinċipalment il-bini tal-bastimenti; (ċ) pagament lil ħaddiema għal tħarriġ mill-ġdid vokazzjonali; (d) l-ispiża mneffqa sabiex terġa tiġi żviluppata t-tarzna jew tarzni, il-bini tagħha jew tagħhom, l-installazzjonijiet u l-infrastruttura għal użu li mhux għal bini tal-bastimenti. 18. Barra dan, fil-każ ta’ impriżi li spiċċaw totalment mill-bini tal-bastimenti, mit-tiswija tal-bastimentiu mill-konverżjoni tal-bastimenti, il-miżuri li ġejjin jistgħu jiġu wkoll meqjusa konformi mas-suq komuni: (a) għajnuna ta’ ammont li ma taqbiżx l-ikbar mill-valuri illi ġejjin, kif determinati minn rapport independenti magħmul minn konsulent: ir-residual book value ta’ l-installazzjonijiet, jew il-profitti operazzjonali li ħadu skont meħuda minn perjodu ta’ proġettazzjoni fuq tliet snin, mnaqqsa minnhom kwalunkwe vantaġġi li l-impriża li ġiet megħjuna tieħu mill-għeluq ta’ l-installazzjonijiet; (b) għajnuna bħal self jew garanziji ta’ self għall-kapital li taħdem bih (working capital) bżonnjużi sabiex l-impriża tkun kappaċi tkompli dawk ix-xogħlijiet li għadhom mhux kompluti sakemm din hija miżmuma sal-mimimu li huwa neċessarju u meta parti sinifikattiva tax-xogħol tkun diġa lesta. 19. Impriżi li jirċievu għajnuna parzjali għall-għeluq ma jistgħux ikunu bbenefikaw mill-għajnuna mogħtija għas-salvataġġ jew għar-ristrutturazzjoni għall-aħħar għaxar snin. Meta inqas minn 10 snin għaddew minn meta l-għajnuna ġiet mogħtija għas-salvataġġ u r-ristrutturazzjoni, il-Kummissjoni tħalli għajnuna parzjali għall-għeluq biss f’ċirkostanzi eċċezzjonali u imprevedibbli li għalihom il-kumpanija mhix responsabbli. 20. L-ammont u l-intensita’ ta’ l-għajnuna jeħtieġu illi jiġu ġġustifikati sal-punt ta’ l-għeluq involuti, iżda għandhom jiġu meqjusa wkoll il-problemi strutturali tar-reġun ikkonċernat u, fil-każ ta’ konverżjoni għal attivitajiet industrijali oħra, il-leġislazzjonijiet u r-regoli Komunitarji applikabbli għal dawn l-attivitajiet ġodda. 21. Biex jiġi stabbilit in-natura irreversibbli tal-għajnuna mogħtija għall-għeluq, l-Istati Membri kkonċernati għandhom jassiguraw li l-faċilitajiet ta’ għeluq għall-bini tal-bastimenti jibqgħu magħluqa għal perjodu ta’ mhux inqas minn 10 snin. 3.3.3. Għajnuna għall-Impieg 22. Għajnuna mogħtija għall-ħolqien ta’ impiegi kif ukoll għar-reklutaġġ ta’ dawk il-ħaddiema li huma żvantaġġati jew diżabbli jew biex tkopri l-ispejjeż addizzjonali sabiex tħaddem ħaddiema li huma żvantaġġati jew diżabbli f’impriżi tal-bini tal-bastimenti, tat-tiswija tal-bastimenti jew tal-konverżjoni tal-bastimenti jistgħu jiġu meqjusa bħala kompatibbli mas-suq komuni jekk konformi mar-regoli sostanzjali kif stabbiliti fir-Regolament tal-Kummissjoni (KE) Nru 2204/2002 tat-12 ta’ Diċembru 2002 fuq l-applikazzjoni ta’ l-Artikoli 87 u 88 tat-Trattat tal-KE għal għajnuna mogħtija mill-Istat għall-impieg [12]. 3.3.4. Kredti ta’ esportazzjoni 23. Għajnuna mogħtija għall-bini tal-bastimenti fil-forma ta’ faċilitajiet ta’ kredtu appoġġati mill-Istat mogħtija lill-proprjetarji ta’ bastimenti sew jekk ċittadini jew le jew terzi persuni għall-bini jew konverżjoni ta’ bċejjeċ tal-baħar jistgħu jiġu meqjusa bħala kompatibbli mas-suq komuni jekk konformi mat-termini tal-OECD dwar l-Arranġament fuq Linji għal Kredti ta’ Esportazzjoni uffiċjalment appoġġati flimkien mat-Tagħlim Settorali fuq kredti ta’ esportazzjoni għal bastimenti ta’ l-1998 jew kwalunkwe termini suċċessivi stabbiliti f’dan l-arranġament jew li jbiddlu dan l-Arranġament. 3.3.5. Għajnuna mogħtija għall-Iżvilupp 24. Għajnuna dwar il-bini tal-bastimenti u l-konverżjoni tal-bastimenti mogħtija bħala assistenza għall-Iżvilupp lil pajjiż li għadu qed jiżviluppa jistgħu jiġu meqjusa bħala kompatibbli mas-suq komuni jekk konformi mat-termini stabbiliti għal dak il-għan permezz tal-OECD dwar l-Arranġament fuq Linji għal Kredti ta’ Esportazzjoni uffiċjalment appoġġati flimkien mat-Tagħlim Settorali fuq kredti ta’ esportazzjoni għal bastimenti ta’ l-1998 jew kwalunkwe termini suċċessivi stabbiliti f’dan l-arranġament jew li jbiddlu dan l-Arranġament. 25. Il-Kummissjoni tivverifika il-kontenut fuq iż-żvilupp partikolari ta’ l-għajnuna li tkun qiegħda tiġi proposta, li l-għajnuna hija neċessarja u li taqa’ fl-ambitu tal-OECD dwar l-Arranġament fuq Linji għal Kredti ta’ Esportazzjoni uffiċjalment appoġġati flimkien mat-Tagħlim Settorali fuq kredti ta’ esportazzjoni għal bastimenti ta’ l-1998 jew kwalunkwe termini suċċessivi stabbiliti f’dan l-arranġament jew li jbiddlu dan l-Arranġament. L-għotja ta’ assistenza għall-iżvilupp għandha tkun miftuħa għal offerti minn tarzni differenti. Sa ċertu punt li r-regoli ta’ maniġġ pubbliku Komunitarju jiġu applikabli, proċeduri ta’ l-offerti jridu jkunu konformi magħhom. 3.3.6. Għajnuna Reġjonali 26. Għajnuna Reġjonali għall-bini tal-bastimenti, għat-tiswija tal-bastimenti jew għall-konverżjoni tal-bastimenti tista’ tiġi meqjusa bħala kompattibli mas-suq komuni biss jekk taderixxi mal-kondizzjonijiet li ġejjin: (a) L-għajnuna għandha tiġi mogħtija għall-investiment fuq tijtieb fil-livell u fuq l-immodernizzar ta’ tarzni li diga’ jeżistu, li m’hijiex konnessa ma’ ristruttura finanzjarja tat-tarzna jew tarzni kkonċernata jew ikkonċernati, bl-għan li tiġi mtejba l-produttivita’ ta’ l-installazzjonijiet li hemm diġa’; (b) fir-reġjuni msemmija fl-Artikolu 87(3)(a) tat-Trattat u konformi mal-mappa kif approvata mill-Kummissjoni għall-għoti ta’ għajnuna reġjonali għal kull Stat Membru; l-intensita’ ta’ l-għajnuna m’għandhiex taqbeż it-22,5 %; (ċ) Fir-reġjuni msemmija fl-Artikolu 87(3)(c) tat-Trattat u konformi mal-mappa kif approvata mill-Kummissjoni għall-għoti ta’ għajnuna reġjonali għal kull Stat Membru, l-intensita’ ta’ l-għajnuna m’għandhiex taqbeż it-12,5 % jew il-limitu applikabbli għall-għajnuna mogħtija għall-iżvilupp, liema minnhom ikun l-inqas; (d) l-għajnuna għandha tiġi limitata sabiex tappoġġa (jew issostni) l-ispiża li hija eliġibbli kif imfissra fil-linji Komunitarji li huma applikabbli fuq l-għajnuna mogħtija għall-iżvilupp. 4. L-OBBLIGAZZJONI TAN-NOTIFIKA 27. Il-pjanijiet kollha biex jingħataw għajnuna ġdida għall-bini tal-bastimenti, għat-tiswija tal-bastimenti jew għall-konverżjoni tal-bastimenti, sew jekk fil-forma ta’ skema jew bħala għajnuna individwali li ma taqax taħt skema, għandhom jiġu notifikati lill-Kummissjoni barra jekk dawn il-pjanijiet jaderixxu mal-kondizzjonijiet miġjuba f’waħda mir-Regolamenti li teżenta ċertu kategoriji ta’ għajnuna mogħtija mill-Istat mill-ħtieġa ta’ l-avviz bil-quddiem. 5. SORVELJANZA 28. L-Istati Membri għandhom jagħtu lill-Kummissjoni rapporti annwali fuq l-iskemi kollha għall-għajnuna li jeżistu skond ir-regoli miġjuba fir-Regolament (KE) Nru 659/1999 u fid-dispożizzjonijiet li jimplementaw li jinsabu fih. 6. GĦAJNUNA MRIKKBA MINN SORSI DIFFERENTI 29. Il-limiti ta’ l-għajnuna stabbiliti f’dan il-kwadru huma applikabbli irrispettivament jekk l-għajnuna fil-kwistjoni hija kompletament jew in parti finanzjarja mir-riżorsi ta’ l-Istat jew mir-riżorsi Komunitarji. Għajnuna awtorizzata taħt dan il-kwadru ma tistax tiġi magħquda ma’ forom oħra ta’ għajnuna mogħtija mill-Istat fis-sens ta’ l-Artikolu 87(1) tat-Trattat jew ma’ forom oħra ta’ finanzjament Komunitarju, liema akkumulament jipproduċi intensita’ ta’ għajnuna għola minn dik stabbilita f’dawn il-linji. 30. F’każ ta’ għajnuna li sservi għanijiet differenti u li jinvolvu l-istess spejjeż li huma eliġibbli, l-aktar limitu ta’ għajnuna li huwa favorevoli għandu jiġu applikat. 7. APPLIKAZZJONI TA’ DAN IL-KWADRU 31. Dan il-kwadru huwa applikabbli mill-1 ta’ Jannar 2004 sal-31 ta’ Diċembru 2006 u mhux aktar tard. jista’ jiġi revedut mill-Kummissjoni matul dan il-perjodu, b’mod partikolari fid-dawl ta’ l-obbligi internazzjonali tal-Kommunita’. [1] ĠU L 202, 18.07.98, p. 1. [2] ĠU L 32, tat-2.2.2001, p. 1. Deċiżjoni kif emendata mid-Deċiżjoni Nru 2002/634/KE (ĠU L 206, tat-3.8.2002, p. 16). [3] ĠU C 375, 30.12.94, p. 1. [4] ĠU L 172, 02.07.02, p. 1. [5] ĠU L 83, 27.03.99, p. 1. [6] ĠU L 10, 13.01.01, p. 20. [7] ĠU L 10, 13.01.01, p. 30. [8] ĠU L 10, 13.01.01, p. 33. [9] ĠU C 288, 09.10.99, p. 2. [10] ĠU C 37, 03.02.01, p. 3. [11] ĠU C 45, 17.02.96, p. 5. [12] ĠU L 337, 13.12.02, p. 3. --------------------------------------------------